Lislam

Iga Lislam nɣ Islam (s tfinaɣ: « ⵍⵉⵙⵍⵎ »carl du fuku, amawal atargiy, slm, tasna 1829 ; s tɛṛabt: الإسلام) yan usgd abrahmiy ittuḥḥadn ṛbbi. Iggʷiz d f urqqas Muḥmmad , ar ttinin i wanna iḍfarn asgd ad "amslm", amata nns "imuslmn".

Ar isslmad Lislam is iga wakuc yan d is ur illi kra n wakuc bla Allah (s tɛṛabt: الله), d is iga Muḥmmad  arqqas nns iggz fllas Lqqʷran s tɣarast n unglus Jibril . Tga tugt n imaziɣn imuslmn.

Ibidd lislam f smmust trsal( ar ) Mad gan tirsal n Lislam s smmus ? :

 Tugga (accahadah) : Ad ichd ufgan is ur illi kra n ṛbbi abla Allah (la ilaha illa allah), d is iga muḥmmd arqqas nns (wa muḥammad rasul allah) ;
 Taẓallit (aṣṣalat): Ad iẓẓall umuslm tiẓalliwin n wass s smmus itsnt ;
Takuti (azzakat): Ad yaws ufgan s iqariḍn nɣ mad dark ilan atig i winna yusrn d imẓlaḍ;
 Uẓum (aṣṣawm): Ad yaẓum ufgan ayyur n rmḍan ;
 Arzzf (lḥijj): Ad d ikk umuslm mkka, iḥujju-d, iɣ as yufa.
Amuslm iga afgan nna iḍfrn asgd n lislam, isslmn iman nns i ṛbbi. Ikka d ism n lislam zɣ tutlayt taɛrabt (amyiwn: Muslim) (amagut: muslimūn/īn) . Llan mad yaẓn i 1,8 mlyar n imslmn ɣ umaḍal( en ) Max Lislam iga ddin nna itntacarn s tizla ɣ umaḍal ? . Gr 80% d 85% gisn gan isunniyn, ilin ula iciɛiyn ɣ kigan n tmizar n umaḍal, ggutn ɣ tmazirt n Iran d Ɛiraq d Lubnan.

Taẓallit
Ar ittẓalla umuslm smusst twal ɣ wass, iqqan d fllas ad tnt iẓẓal ɣ tizi nnsnt. Ismawn n tẓilla n lislam s tclḥit gant( shi ) Ismawn n tẓilla n lislam s tutlayt taclḥit  :

 Tin zikk nɣ Tifawin ɣ Tin uzkka nɣ Tin tylgi
 Tizwarnin
 Tukẓin (takzin) 
 Tin wutci (Tiwwutc)
 Tin yiḍs (Tiyyiḍs niɣ Tiyyiṭṣ)

Irqqasn
Ar ittamn umusln masd  issggz ṛbbi irqqasn yaḍn.

Adam (arqqas amzwaru), dffir illa Idris, d Nuḥ, d tugt n irqqasn yaḍn twaḥsabn gan imuslmn, zun d Ibṛahim, d yiwis n ɛmmis Luṭ, d tarwa n Isḥaq d Ismaɛil, d Yaɛqub, d Yusf, d Musa, d Dawud, d Sulayman, d Yaḥya, Ɛisa iwis n Maryam .
Rmḍan
237x237px|right|thumb|Adɣar n imslmn isunniyn s ugmzgzaw, d win iciɛiyn s uzggaɣAyyur n Rmḍan iga ayyur wiss tẓa ɣ uzwag anabawi ittili dffir n wayyur n Caɛban, iẓil wayyur ad dar imuslmn d imumnn, nttan ay-gan ayyur n uẓum nna igan yan trsal n lislam.

Issntay wayyur n rmḍan asmi ẓṛṛin middn ayyur ɣ wass 29 n caɛban, iɣ ikmml rmḍan ar sfuglan imuslmn s tfaslka n lfiṭr.

Dar wayyur n rmḍan adɣar iẓlin ɣ taysi d umzruy n imuslmn ؛ acku ɣ wayyur ad aɣ iggiz d udlis n ṛbbi lquran zɣ llawḥ lmaḥfuḍ s ignna n ddunit ɣ yiḍ n lqadar, dffir iggizd ɣ wakudn imḍfrn ɣ uzmz n tuggza n lwaḥiy lliɣ ttin ikka urqqas Muḥammad  ɣ ammas n ifri n ḥira. Lliɣ-d iggz dars lmalak Jibril, inna as :  اقْرَأْ بِاسْمِ رَبِّكَ الَّذِي خَلَقَ tga tassurt ad tamzwarut ad iggizn zɣ udlis n ṛbbi lqqʷran.

Izdi wayyur n Rmḍan ɣ kigan n tmizar n Lislam s guda n inazwiyn n ddin zun d: taẓallit n ttarawiḥ d liɛtiaf ɣ timrawin tinggura, d tugt n tmyurin d ttaqalid zun d taɣuri i wiyyaḍ s tiram.

lqqʷran

lqqʷran nɣ Quran ( s taɛrabt : القرآن —Al qu'ran nɣ القرآن الكريم—Al-qur'an al-karim ) iga aḍris asgdan akkʷ ilan atig ɣ Lislam. Ar tinnin imuslmn ɣ is iga awal n ṛbbi d is-d netta ad t-id issugzn f umazan nns Muḥmmad. Ar ɣassad, udlis ad iga udlis amzwaru d udlis nna akk iqburn ittawsan is ittyura s tutlayt taɛrabt.link=|thumb|167x167px|Adlis n ṛbbi lqqʷranUmnn akk imuslmn d imumnn masd lqqʷran iga awal n ṛbbi isggizt-id s ils aɛrab f urqqas Muḥammad  s ubrid n lmalak Jibril ɣ akk n tmldawin zɣ lbiɛta nns ɣ usggas 610 ar tamttant nns ɣ wass n 8 yunyu 632. Ibḍa lquran s 114 n tassurt, illa gis 6236 n layat. Illa ɣ lquran layat makkiya d  madaniyya. lqqʷran lkarim iga adlis anggaru zɣ idlisn n ṛbbi, d tilawat n lquran d ussfld nns d twuri sis gan kullu lɛibadat ittaẓ sisn umuslm i ṛbbi bac ad izddig sis ul nns.   Tssnti tɣrma n imuslmn dffir ma iggiz lquran s wakal.
Tiɣrmin iqdsn 

 Makka 

Tga Makka nɣ Mkka (s taɛrabt: مكة) yat tamdint illan ɣ utaram n tmazirt n Ssaɛudiyya, taggug f Tamdint Ifawn s kra n 4000 kilumitr ɣ umnid n iffus ataram, d f tɣrmt Ṭṭayf s kra n n 1200 kilumiṭr ɣ amnid acrqi, d f 72 kilumitr zɣ tiɣrmt n Jadda d aftas n yill azggaɣ. Tga Makka Lmukarrama yat tmdint tasgdant bahra ilan atig dar imuslmn. Tlla gis timzgida n Lḥaram, d Lkaɛba nna ygan lqblt n imuslmn ɣ tẓallit nnsn.

 lQuds 

Timldiwin n lislam
link=|thumb|179x179px|Tawalt n allah ɣ tmzgida
 Tafaska 
tafaska tga yat zɣ tifugliwin dar imuslmn (d tfugla tayaḍ iga tafugla n lfiṭr), ar ittili ass n 10 du lḥijja bɛd tagara n ubddi wass n ɛarafa, abddi nnag tbddn gis iḥujjajn imuslmn bac ad skrn  lmanasik ixatarn  lḥijj, da tagara nns ass du lḥijja. iga  awd n tfaska  akttay n lqqist n nbi brahim tazallit n ṛbbi ɣafs lliɣ yẓṛa tiẓṛit nnag yumrt dis ṛbbi imqqurn s uḍḥḥi s yiwis smaɛil .darat mayan , yumrt ṛbbi s tɣrsi n izimmr ɣ ubddel f yiwis, mk ttaẓn imuslmn s ṛbbi ɣ wass n tɣrsi s yan n wulli  (izimmr, nɣ tafunast, nɣ alɣm) d ufrraq n uksum  n tɣrsi f ayt uɣlad nɣ iwssarn d ayt tawja.

 Ẓṛ uggar 

 Muḥmmad
 lqqʷran
 Abu hurayra

 Asuɣl n lqqʷran s tutlayin timaziɣin 


 Asuɣl n kra n ssurat n lqqʷran s Taqbaylit s usekkil Alatin

 Tisaɣulin 



Taggayt:Ddin
Taggayt:Lislam